Bregenz
Store norske leksikon,Geografi,Verdens geografi,Europa,Østerrikes geografi
Bregenz er en by i Østerrike. Byen er hovedstad i forbundslandet Vorarlberg, har 29 800 innbyggere (2018), i byområdet 133 000 innbyggere. Bregenz ligger ved østenden av Bodensee og ved foten av fjellet Pfänder.
Byen har et vannkraftverk og mangesidig industri med produksjon av elektrisk utstyr, tekstiler, kjemikalier og maskiner. Turisme er også en betydelig del av næringslivet. Festspillet «Spiel auf dem See» hvert år i august finner sted på en av Europas største scener, «die Seebühne», som ligger ute i Bodensjøen. Byen har et museum med minner fra romertiden. Det er taubane til Pfänder (1063 moh.) med fantastisk utsikt.Bregenz var opprinnelig et romersk støttepunkt, «Brigantium». Les mer i Store norske leksikon Østerrike Eksterne lenker Bregenz' offisielle nettsider